ລັດຖະບານ ລາວ ໄດ້ຮັບເງິນຊ່ວຍເຫຼືອ ແລະ ກູ້ຢືມ ຈາກ ADB ແລະ ທະນາຄານໂລກ 
ລັດຖະບານ ລາວ ໄດ້ຕົກລົງ ຮ່ວມກັບ ທະນາຄານໂລກ ແລະ ADB ວ່າຈະຈັດຕັ້ງປະຕິບັດ ຕາມແຜນການ-ເປົ້າໝາຍ ທີ່ວາງໄວ້ ຢ່າງເຂັ້ມງວດ.
ລັດຖະບານ ລາວ ໄດ້ຮັບການຊ່ວຍເຫຼືອ ແລະ ກູ້ຢືມຈາກທະນາຄານພັດທະນາ ເອເຊຍ ແລະ ທະນາຄານໂລກ ໃນມູນຄ່າລວມເກີນກວ່າ 1,262 ລ້ານໂດລາສຳລັບ 56 ໂຄງການພັດທະນາໃນແຜນການປີ 2016-2017 ທ່ານ ກິແກ້ວ ຈັນທະບູລີ ລັດຖະມົນຕີຊ່ວຍວ່າການກະຊວງແຜນການ ແລະ ການລົງ ທຶນ ຢືນຢັນວ່າໃນຊ່ວງປີ 2016-2017 ທີ່ຜ່ານມາ ລັດຖະບານ ລາວ ໄດ້ຮັບການຊ່ວຍ ເຫຼືອ ແລະ ກູ້ຢືມຈາກທະນາຄານໂລກ ໃນມູນຄ່າລວມ 503 35 ລ້ານໂດລາສຳລັບນຳ ໃຊ້ໃນ 18 ໂຄງການພັດທະນາ ໂດຍພ້ອມກັນນີ້ກໍໄດ້ຮັບການຊ່ວຍເຫຼືອ ແລະ ກູ້ຢືມ ຈາກທະນາຄານພັດທະນາເອເຊຍ (ADB) ໃນມູນຄ່າລວມ 759 58 ລ້ານໂດລາເພື່ອ ນຳໃຊ້ໃນ 28 ໂຄງການພັດທະນາເສດຖະກິດ ແລະ ສັງຄົມກັບ 10 ໂຄງການຊ່ວຍ ເຫຼືອດ້ານເທັກນິກທີ່ແນໃສ່ການພັດທະນາລະບົບການຈັດເກັບລາຍຮັບ ແລະ ການນຳ ໃຊ້ງົບປະມານຂອງລັດຖະບານ ລາວ ໃຫ້ມີປະສິດທິພາບສູງຂຶ້ນ ໂດຍສຳລັບໃນແຜນການງົບປະມານລາຍຮັບ ແລະ ລາຍຈ່າຍປະຈຳປີ 2018 ນີ້ລັດ ຖະບານ ລາວ ກໍໄດ້ຕົກລົງຮ່ວມກັບທະນາຄານໂລກ ແລະ ADB ວ່າຈະຈັດຕັ້ງປະຕິ ບັດຕາມແຜນການ-ເປົ້າໝາຍທີ່ວາງໄວ້ຢ່າງເຂັ້ມງວດກໍຄື ຈະຕ້ອງຈັດເກັບລາຍຮັບ ໃຫ້ໄດ້ໃນມູນຄ່າ 25,452 ຕື້ກີບ ຄິດເປັນ 17 02 ເປີເຊັນຂອງຍອດຜະລິດຕະພັນ ລວມພາຍໃນ (GDP) ແລະ ພ້ອມກັນນີ້ກໍຍັງຈະຕ້ອງຄວບຄຸມລາຍຈ່າຍໃຫ້ຢູ່ໃນມູນ ຄ່າບໍ່ເກີນ 32,809 ຕື້ກີບ ຄິດເປັນ 21 94 ເປີເຊັນຂອງ GDP ໂດຍກະຊວງການເງິນ ນັ້ນກໍໄດ້ກຳນົດໃຫ້ທຸກພາກສ່ວນຈະຕ້ອງຈັດຕັ້ງປະຕິບັດວິໄນການເງິນຢ່າງເຂັ້ມງວດ ລວມທັງຍັງຈະນຳໃຊ້ເທັກນິກທີ່ທັນສະໄໝເຂົ້າໃນການຈັດເກັບລາຍຮັບຈາກພາສີ ອາກອນຕ່າງໆອີກດ້ວຍ ຊຶ່ງຖ້າຫາກສາມາດຈັດຕັ້ງປະຕິບັດໄດ້ຕາມແຜນການດັ່ງກ່າວ ກໍຈະເຮັດໃຫ້ລັດຖະ ບານ ລາວ ຂາດດຸນດ້ານງົບປະມານໃນມູນຄ່າບໍ່ເກີນ 7,357 ຕື້ກີບຄິດເປັນ 4 92 ເປີ ເຊັນຂອງ GDP ໃນປີ 2018 ທີ່ຄາດວ່າ GDP ຈະມີມູນຄ່າລວມທັງໝົດ 149,471 ຕື້ກີບ ຫຼື ປະມານ 18,100 ລ້ານໂດລາ ຫາກແຕ່ໃນແຜນການປີ 2017 ທີ່ຜ່ານມາ ກໍ ປາກົດວ່າລັດຖະບານ ລາວ ຂາດດຸນງົບປະມານໃນມູນຄ່າລວມ 8,019 ຕື້ກີບ ຄິດ ເປັນ 6 18 ເປີເຊັນຂອງ GDP ໂດຍລາຍຈ່າຍພາກລັດມີມູນຄ່າລວມ 31,508 ຕື້ກີບ ຄິດເປັນ 97 24 ເປີເຊັນຂອງແຜນການປີ ແຕ່ວ່າລາຍຈ່າຍດັ່ງກ່າວຍັງບໍ່ລວມເຖິງໜີ້ ສິນ 6,216 ຕື້ກີບ ທີ່ລັດຖະບານ ລາວ ຕ້ອງຊຳລະໃຫ້ເຈົ້າໜີ້ທັງພາຍໃນ ແລະ ຕ່າງ ປະເທດໃນທ້າຍປີ 2017 ແຕ່ຢ່າງໃດ ຈຶ່ງເຮັດໃຫ້ລັດຖະບານ ລາວ ຂາດດຸນງົບປະ ມານໃນຄວາມເປັນຈິງເກີນກວ່າ 10 97 ເປີເຊັນຂອງ GDP ນັ້ນເອງ ໂດຍໃນແຜນການປີ 2017 ລັດຖະບານ ລາວ ສາມາດຈັດເກັບລາຍຮັບໄດ້ 95 ເປີ ເຊັນຂອງແຜນການ ແລະ ປະຕິບັດລາຍຈ່າຍໄດ້ 96 ເປີເຊັນຂອງແຜນການ ເນື່ອງ ຈາກລາຍຮັບທີ່ໄດ້ຈາກຄ່າສຳປະທານໃນພາກທຸລະກິດໂທລະຄົມມະນາຄົມ ແລະ ການຂຸດຄົ້ນແຮ່ທາດນັ້ນຫຼຸດລົງ ເພາະຜູ້ລົງທຶນປະສົບບັນຫາຂາດທຶນຢ່າງໜັກ ເຊັ່ນ ບໍ່ຄຳຢູ່ ພູເບ້ຍ ແລະ ຢູ່ບ້ານຫ້ວຍຊາຍໃນແຂວງໄຊສົມບູນນັ້ນຈາດທຶນຄິດເປັນມູນຄ່າ ຫຼາຍກວ່າ 200 ຕື້ກີບ ຈຶ່ງບໍ່ມີການປັນຜົນກຳໄລໃຫ້ກັບລັດຖະບານ ລາວ ໃນປີ 2017 ທີ່ຜ່ານມາ ທັງຍັງເຮັດໃຫ້ລັດຖະບານ ລາວ ຕ້ອງປັບປຸງການຈັດຕັ້ງປະຕິບັດງານພາຍ ໃນອີກດ້ວຍ ດັ່ງທີ່ທ່ານ ທອງລຸນ ສີສຸລິດ ນາຍົກລັດຖະມົນຕີ ໄດ້ໃຫ້ການຢືນຢັນວ່າ "ໂດຍສະເພາະການຄຸ້ມຄອງ ແລະ ບໍລິຫານລັດໃຫ້ເຂົ້າສູ່ກົດໝາຍ ແລະ ລະບຽບການ ຈຳກັດ ກ້າວໄປເຖິງການຍຸຕິການສ້າງໜີ້ນອກແຜນງົບປະມານ ຫັນປ່ຽນຈາກການ ຄາດຄະເນທີ່ເກີນຄວາມສາມາດ ຄາດຫວັງນຳລາຍຮັບບັງເອີນ ແລະ ແຫຼ່ງໂຕເລກ ເຕີບໂຕທີ່ບໍ່ຍືນຍົງໄປສູ່ຄວາມເປັນຈິງ ທັງນີ້ກໍເພື່ອປະຄັບປະຄອງເສດຖະກິດມະຫາ ພາກບໍ່ໃຫ້ເກີດຄວາມທ້າທາຍຫຼາຍກວ່ານີ້ ເພື່ອເປັນກຳລັງແຮງໃຫ້ແກ່ການແກ້ໄຂບັນ ຫາບອບບາງຂອງເສດຖະກິດໃນຊຸມປີຕໍ່ໜ້າ " ທັງນີ້ ADB ຄາດໝາຍວ່າເສດຖະກິດຂອງ ລາວ ຈະຂະຫຍາຍຕົວເພີ່ມຂຶ້ນ 7 ເປີເຊັນ ໃນປີ 2018 ທຽບໃສ່ປີ 2017 ຫາກແຕ່ວ່າລັດຖະບານ ລາວ ຍັງຈະຕ້ອງປະເຊີນກັບ ການຂາດດຸນໃນດ້ານເງິນທຶນໝຸນວຽນຄິດເປັນສັດສ່ວນເຖິງ 20 ເປີເຊັນຂອງ GDP ໂດຍເພີ່ມຂຶ້ນຈາກ 19 ເປີເຊັນຂອງ GDP ໃນປີ 2017 ທີ່ຜ່ານມາ